Պետրոսը Աստղիկի նամակը յուր առջև դրած երկար ժամանակ մտածում էր իսկապես նրա մտատանջության գլխավոր պատճառը այն էր, թե ինչու համար է հորեղբայրը կանչում իրեն, բայց այդ պատճառի բացատրության մասին մի բառ անգամ չկար Աստղիկի նամակում, նա միայն գրում էր, որ ինքը ընդդեմ է Պետրոսի վերադարձին, բայց թե ինչպես կարելի էր անուշադիր թողնել հորեղբոր հրամանը, և արդյոք մի միջոց կար դրա համար, այդ մասին նա ոչինչ չէր գրում: